b'\n_START_ARTICLE_\nAparatul Golgi\n_START_PARAGRAPH_\nAparatul Golgi (sau dictiozom) este un organit celular g\xc4\x83sit la majoritatea eucariotelor, situat \xc3\xaen apropierea centrului celulei, l\xc3\xa2ng\xc4\x83 reticulul endoplasmatic.Este delimitat de endomembrane, structurat sub forma unei stive de cisterne recurbate prezent\xc3\xa2nd polaritate morfologic\xc4\x83 \xc8\x99i biochimic\xc4\x83. A fost identificat \xc3\xaen 1898 de c\xc4\x83tre doctorul italian Camillo Golgi \xc3\xaen neuronul pseudounipolar din ganglionul de la pisic\xc4\x83 \xc8\x99i a fost numit dup\xc4\x83 el. Func\xc8\x9bia principal\xc4\x83 a aparatului Golgi este procesarea \xc8\x99i \xc3\xaempachetarea macromoleculelor precum proteinele \xc8\x99i lipidele care sunt sintetizate de celul\xc4\x83. Este deosebit de important \xc3\xaen procesarea proteinelor pentru secre\xc8\x9bie. Aparatul Golgi este o parte a sistemului endomembranal al celulei. Functional Aparatul Golgi este format din trei regiuni distincte: -compartimentul cis (\xc3\xaen care proteinele nou sintetizate sunt transferate din reticolul endoplasmatic \xc3\xaen Aparatul Golgi) -compartimentul median (\xc3\xaen care se face glicozilarea proteinelor \xc8\x99i lipidelor) -compartimentul trans ( \xc3\xaen care se \xc3\xaendep\xc4\x83rteaz\xc4\x83 galactoza, se adaug\xc4\x83 acid sialic, acest compartiment export\xc4\x83 produsele procesate \xc8\x99i sortate, destinate fuc\xc8\x9biilor bine determinate \xc3\xaen interiorul sau exteriorul celulei).'